Държавен вестник, бр. 85, 2012 г., стр. 76

СТР.  76	
Д Ъ Р Ж А В Е Н  В Е С Т Н И К 	
БРОЙ  85
17. определя реда за документооборота, 
деловодната и архивната дейност в админи­
страцията; 
18. организира и отговаря за поддържането 
на интернет страницата; 
19. организира и контролира дейностите по 
поддържане на складовото стопанство, осигу­
ряване хигиената на сградата и техническата 
поддръжка на инсталациите и съоръженията 
в сградния фонд; 
20. изпълнява и други функции, възложени 
му от ВСС и/или представляващия Висшия 
съдебен съвет; 
21. поощрява съдебните служители от ад­
министрацията на ВСС с отличие или награда 
за проявени висок професионализъм, образ­
цово изпълнение на служебните задължения 
и високи нравствени качества; 
22. организира обучението на съдебните 
служители и повишаването на тяхната ква­
лификация. 
(5) Главният секретар в изпълнение на 
правомощията си издава разпореждания и 
заповеди, които са задължителни за съдебните 
служители от администрацията на ВСС. 
(6) Главният секретар утвърждава със 
заповед поименно щатно разписание на ад­
министрацията на ВСС. 
(7) Главният секретар при отсъствие може 
да делегира свои правомощия на съдебен 
служител от администрацията и да определя 
неговите функции със заповед. 
Раздел III
Функции и организация на работата на 
администрацията на Висшия съдебен съвет
Чл. 57. (1) Съдебните служители, които 
подпомагат осъществяването на дейността 
на ВСС по чл. 30, ал. 1 ЗСВ, се структурират 
в администрация, организирани в дирекции, 
както следва: 
1. дирекция „Правна“; 
2. дирекция „Финанси и бюджет“; 
3. дирекция „Съдебни кадри, конкурси на 
магистрати и съдебна статистика“; 
4. дирекция „Информационни системи“; 
5. дирекция „Организационно-администра­
тивна дейност“; 
6. дирекция „Публична комуникация и 
протокол“; 
7. дирекция „Международна дейност“. 
(2) Дирекциите осъществяват функциите 
си чрез отдели и/или сектори. 
(3) В администрацията на Висшия съдебен 
съвет могат да се създават и други структур­
ни звена. 
Чл. 58. (1) Дирекциите се ръководят от 
директор, който организира, координира и 
контролира изпълнението на възложените 
им функции и своевременно докладва за 
осъществяването им. 
(2) Директорите на дирекции разпределят 
задачите по отдели и сектори по естество и 
специфика, като предлагат на главния секре­
тар мерки за подобряване организацията на 
работа в дирекцията. 
(3) Директорите на дирекции своевременно 
информират главния секретар за възникнали 
проблеми във връзка с осъществяването на 
функциите им. 
Чл. 59. (1) Отделите се ръководят от начал­
ник на отдел, който организира, координира и 
контролира работата на съдебните служители 
в съответния отдел и своевременното изпъл­
нение на възложените им задачи. 
(2) Началникът на отдел разпределя зада­
чите в ресорните сектори по естество и специ­
фика, като предлага на главния секретар и на 
директора на дирекция мерки за подобряване 
организацията на работа в отдела. 
(3) Началниците на отдели своевременно 
информират главния секретар и директора на 
дирекция за възникнали проблеми във връзка 
с изпълнението на възложените им задачи. 
Чл. 60. (1) Секторите се ръководят от начал­
ник на сектор, който организира, координира и 
контролира работата на съдебните служители 
в сектора и своевременното изпълнение на 
възложените им задачи. 
(2) Началникът на сектор разпределя зада­
чите между съдебните служители в сектора, 
като предлага на директора на дирекция и на 
началника на отдела мерки за подобряване 
организацията на работа в сектора. 
(3) Началниците на сектори своевременно 
информират директора на дирекция и на­
чалника на отдел за възникнали проблеми 
във връзка с изпълнението на възложените 
им задачи. 
Чл. 61. Дирекция „Правна“ осъществява 
следните функции: 
1. във връзка с нормативната дейност: 
а) участва в подготовката на проекти на 
нормативни актове по прилагането на ЗСВ; 
б) участва в изготвянето на становищата 
на ВСС по нормативни актове, които се от­
насят до съдебната система и са внесени за 
утвърждаване или съгласуване от ВСС; 
в) изготвя предложения и становища по 
принципни въпроси и решения, методически 
указания и стратегии за съдебната система; 
г) изготвя анализи, становища, доклади 
и проекторешения по възложени от ВСС 
въпроси, свързани с упражняване на право­
мощията му; 
д) организира поддържането и обобщава­
нето на правната информация в администра­
цията на ВСС; 
е) подпомага ВСС при събиране и ана­
лизиране на дисциплинарната практика и 
предоставя информация за водения регистър 
на дисциплинарните производства;